Jaan Gnadenteich

Jaan Gnadenteich (11. november 1904 Võnnu, Tartumaa – 27. oktoober 1968 Göteborg) oli eesti vaimulik ja pedagoog.

Gnadenteich lõpetas aastal 1924 Hugo Treffneri Gümnaasiumi. Õppis aastatel 1924–1929 Tartu Ülikooli usuteaduskonnas. Oli prooviaastal Otepää Maarja koguduses praost Johannes Oskar Lauri juures. Ta ordineeriti õpetajaks 16. veebruaril 1930.

Oli aastal 1930 Valga praostkonna vikaarõpetaja. Tapa Jakobi koguduse õpetaja oli ta aastatel 1930–1944. Lisaks oli ta usuõpetajaks Tapa Linna Algkoolis (aastatel 1930–1944) ja Tapa gümnaasiumis (aastatel 1930–1944).

Põgenes aastal 1944 Rootsi, oli Göteborgi koguduse asutajaõpetaja, teenides kogudust 1952–1968. Ta oli ka Göteborgi Põllumeeste Kogu esimene esimees.

Isiklikku 
Tema vanaonu tütrepoja tütar oli Eha Masing.

Raamatud 
Igavese elu sõnad/(üheks autoriks Jaan Gnadenteich) Kaarli Kog. Noorte Koonduse äratusnädala väljaanne. [Tallinn]: Kaarli Koguduse Noorte Koondus, 1935
Jumala imelised teed : tõestisündinud lugusid Jumala ilmutusist uuemal ajal : usklikule eesti kodule / J. A. Luur, J. Gnadenteich. Tallinn: Töökool, 1935
Kodumaa kirikulugu : usuõpetuse õpperaamat : progümnaasiumi V ja reaalkooli III klassile / J. Gnadenteich. Tartus: Noor-Eesti, 1938
Mälestuse leht: Tapa Jakobi kiriku nurgakiwipühitsemise päewal 29. mail 1932. a.
Uus jutluseraamat: wõitlewa põlwe tunnistusi ja kogemusi/ toimetanud Jaan Järwe (üheks autoriks Jaan Gnadenteich). Tallinn: J. Loosalu, 1935
Üldine kirikulugu: uusaeg: gümnaasiumi II klassile/ J. Gnadenteich. Tartus : Noor-Eesti, [1938]
Üldine kirikulugu: vana- ja keskaeg: gümnaasiumi I klassile/ J. Gnadenteich. Tartus: Noor-Eesti, 1937

Viited

Välislingid
https://eelk.ee/elulood/gnadenteich_jaan.html

Göteborgi koguduse vaimulikud
Tapa Jakobi koguduse vaimulikud
Eesti pedagoogid
Tapa Gümnaasiumi õpetajad
Hugo Treffneri Gümnaasiumi vilistlased
Tartu Ülikooli usuteaduskonna vilistlased
Göteborgi Põllumeeste Kogu poliitikud
Eestlased Rootsis
Sündinud 1904
Surnud 1968
Rootsi kalmistutele maetud